ПУ ''Ђурђевдан'' Крагујевац

 Број: 4130/18

Дана:02.08.2018. год.

К Р А Г У Ј Е В А Ц

На основу члана 108. Закона о јавним набавкама (''Службени гласник РС, бр. 124/2012, 14/2015 и 68/2015 у даљем тексту: Закон) и Извештаја о стручној оцени понуда бр. 4117/18 од 01.08.2018. године, Директор Установе доноси:

**ОДЛУКУ**

**О ДОДЕЛИ УГОВОРА**

Предшколска установа ''Ђурђевдан'' Крагујевац као наручилац, у поступку јавне набавке бр.1.1.10/18 - јавнa набавka добара, потрошног материјала (материјал за рад са децом), Уговор о јавној набавци додељује понуђачу

**''VM-commerce''** Краљево; улица Душана Поповића бр. 98; Краљево ; Матични број: 06242847; ПИБ:101769953

**Образложење**

Предшколска установа ''Ђурђевдан'' Крагујевац је дана 17.07.2018. год. донела Одлуку о покретању поступка јавне набавке бр. 3930/18 за набавку набавка добара, потрошног материјала (материјал за рад са децом) за потребе Установе.

Редни број јавне набавке:1.1.10/18

За наведену јавну набавку наручилац је објавио позив за подношење понуда и конкурсну документацију на Порталу јавних набавки и интернерт страници наручиоца. Рок за достављање понуда био је до 26.07.2018. године до 13:00 часова.

Након спроведеног отварања понуда Комисија за јавне набавке је приступила стручној оцени понуда сачинила извештај о истом и констатовала следеће:

Подаци о јавној набавци:

Врста предмета јавне набавке: набавка добара

Врста поступка: поступак јавне набавке мале вредности

Предмет јавне набавке :набавка добара, потрошног материјала (материјал за рад са децом) за потребе Установе, ОРН (30192000, 30194000)

Укупна процењена вредност: 1.250.000,00 дин. без ПДВ-а

Укупна вредност уговора о јавној набавци износи: 913.471,60 дин. без ПДВ-а

До истека рока за подношење понуда на адресу наручиоца пристигло је: 2 понуде и то:

|  |  |  |  |  |
| --- | --- | --- | --- | --- |
| Ред. Бр. | Број под којим је понуда заведена | Назив или шифра понуђача | Датум пријема | Сат |
| 1 | 4048/18 | СЗТР ''Мост'' Крагујевац  | 26.07.2018.  | 12:20 |
| 2 | 4050/18 | ''VM-commerce'' Краљево | 26.07.2018.  | 12:35 |

Неблаговремених понуда нема.

Јавно отварање понуда уз присуство овлашћеног представника понуђача''VM-commerce'' Краљево извршено је дана 26.07.2018. године у 13:30 часова. Поступак јавног отварања спроведен је од стране Комисије за јавне набавке. На спроведени поступак јавног отварања понуда није било примедби.

Понуђени су следећи услови:

**Понуђач: СЗТР ''Мост'' Крагујевац**

Основни елементи понуде:

-укупна цена: 1.052.653,02 дин без ПДВ-а, односно 1.220.035,79 са ПДВ-ом

-рок и начин плаћања: у року од 45 дана, у складу са чланом 4. став 1. и 2. Закона о роковима измирења новчаних обавеза у комерцијалним трансакцијама, од дана испостављања оверене и потписане фактуре.

-рок важења понуде: 365 дана

-рок испоруке: 1 дан

-гарантни рок: 6 месеци

-место испоруке- ФЦО магацин купца

-предмет јавне набавке извршиће се: самостално

**Понуђач: ''VM-commerce'' Краљево**

Основни елементи понуде:

-укупна цена: 913.471,60 дин без ПДВ-а, односно 1.053.683,26 са ПДВ-ом

-рок и начин плаћања: у року од 45 дана, у складу са чланом 4. став 1. и 2. Закона о роковима измирења новчаних обавеза у комерцијалним трансакцијама, од дана испостављања оверене и потписане фактуре.

-рок важења понуде: 40 дана

-рок испоруке: 1 дан

-гарантни рок: 4 месеца

-место испоруке- ФЦО магацин купца

-предмет јавне набавке извршиће се: самостално

У поступку стручне оцене понуда, понуда понуђача **СЗТР ''Мост'' Крагујевац** је оцењена као **прихватљива**.

Комисија за предметну јавну набавку је у поступку стручне оцене понуда уочила рачунску грешку у понуди понуђача **''VM-commerce'' Краљево.** Рачунска грешка је уочена у Техничкој спецификацији предмета набавке, за ставку под редним бројем 14 – четкица за темпере 1/6 комплет сет бр.2,4,5,810, количина по спецификацији из Конкурсне документације је 600 ком. Понуђена цена без ПДВ-а је 40,00 динара, вредност без ПДВ-а која је наведена у понуди 640,00 дин без ПДВ-а, где је и начињена рачунска грешка. Како вредност без ПДВ-а представља производ количине (600 ком) и цене без ПДВ-а (40,00) закључује се да вредност без ПДВ-а износи 24.000,00 а не 640,00 као што је наведено. Вредност са ПДВ-ом за поменуту ставку износи 28.800,00 , а не 768,00 као што је наведено. Стога и укупна понуђена вредност без ПДВ-а износи 913.471,60, а не 886.511,60 као што у понуди наведено, укупна вредност са ПДВ-ом износи 1.053.683,26 а не 1.025.651,20 као што је наведено у понуди. У Обрасцу1, тачка 5) опис предмета набавке потрошног материјала, такође је направљена рачунска грешка и уписан нетачан износ за укупан износ без ПДВ-а, укупан износ са ПДВ-ом.У Обрасцу 2, образац структуре цене, такође је направљена рачунска грешка и уписан нетачан износ за укупну цену без ПДВ-а и укупну цену са ПДВ-ом.У моделу уговора у члану 3, такође је направљена рачунска грешка и уписан нетачан износ за укупну вредност без ПДВ-а и укупну вредност са ПДВ-ом.

Сагласно Упутству понуђачима како да сачине понуду и одредбама члана 93. Закона о јавним набавкама, наручилац је дана 30.07.2018. године писаним путем затражио од понуђача ''VM-commerce'' Краљево Сагласност за исправку рачунских грешака. Понуђач ''VM-commerce'' Краљево је дана 31.07.2018. године доставио наручиоцу писану Сагласност за исправку рачунске грешке. Наведене рачунске грешке Комисија за предметну јавну набавку је у складу са одредбама члана 93. Закона о јавним набвкама и Упутством понуђачима како да сачине понуде, исправила.

У поступку стручне оцене понуда, понуда понуђача **''VM-commerce'' Краљево** је оцењена као **прихватљива**.

На основу критеријума ''најнижа понуђена цена'' извршено је рангирање прихватљивих понуда на следећи начин:

1. ''VM-commerce'' Краљево
2. СЗТР ''Мост'' Крагујевац

**Комисија за јавну набавку, после спроведене стручне оцене понуда, констатује да је најповољнију понуду дао:**

**''VM-commerce''** Краљево; улица Душана Поповића бр. 98; Краљево ; Матични број: 06242847; ПИБ:101769953

и предлаже наручиоцу његов избор.

Одговорно лице наручиоца прихватило је предлог Комисије за јавну набавку о избору најповољније понуде на основу законског овлашћења донело одлуку о додели уговора као у изреци ове одлуке.

**Поука о правном леку:**

Против ове одлуке понуђач може поднети Наручиоцу захтев за заштиту права у року од 5 дана од дана објављивања на Порталу јавних набавки. Захтев за заштиту права подноси се наручиоцу, а копија се истовремено доставља Републичкој комисији за заштиту права, непосредно или препорученом поштом. Уз поднети захтев доставља се доказ о уплати таксе у износу од 60.000,00 динара на текући рачун Буџета Републике Србије број 840 – 30678845 – 06; шифра плаћања: 153 или 253; позив на број: подаци о броју или ознаци јавне набавке поводом које се подноси захтев за заштиту права.

 Директор ПУ ''Ђурђевдан'' Крагујевац

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Јаковљевић Сања